CELEX: 32009R1033
Language: ro
Date: 2009-10-28 00:00:00
Title: Regulamentul (CE) nr. 1033/2009 al Comisiei din 28 octombrie 2009 de modificare pentru a 115-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii

30.10.2009   
            
            
               RO
            
            
               Jurnalul Oficial al Uniunii Europene
            
            
               L 283/51
            
         
      REGULAMENTUL (CE) NR. 1033/2009 AL COMISIEI
   
   din 28 octombrie 2009
   de modificare pentru a 115-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în conformitate cu regulamentul menționat anterior.
            
         
               (2)
            
            
               La 22 octombrie 2009, Comitetul pentru sancțiuni al Consiliului de Securitate al Organizației Națiunilor Unite a decis scoaterea a patru persoane fizice, grupuri sau entități de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.
            
         
               (3)
            
            
               Prin urmare, este necesar ca anexa I să fie modificată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 octombrie 2009.
      
         
            Pentru Comisie
         
         Karel KOVANDA
         
         
            Director General interimar pentru Relații Externe
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Următoarele mențiuni se șterg de la rubrica „Persoane juridice, grupuri și entități”:
      
                  1.
               
               
                  Bank Al Taqwa Limited (alias Al Taqwa Bank) (alias Bank Al Taqwa), PO Box N-4877, Nassau, Bahamas; c/o Arthur D. Hanna & Company, 10 Deveaux Street, Nassau, Bahamas.
               
            
                  2.
               
               
                  Barakaat International, Hallbybacken 15, 70 Spanga, Suedia.
               
            
                  3.
               
               
                  Barakaat International Foundation. Adresă: (a) Box 4036, Spånga, Stockholm, Suedia; (b) Rinkebytorget 1, 04, Spånga, Suedia.
               
            
                  4.
               
               
                  Nada Management Organisation S.A. (alias Al Taqwa Management Organisation S.A.). Adresă: Viale Stefano Franscini 22, CH-6900 Lugano (TI), Elveția. Alte informații: Lichidate și eliminate din Registrul Comercial.